Konferencia biskupov Slovenska

Konferencia biskupov Slovenska, (skr. KBS) je biskupská konferencia katolíckych biskupov na území Slovenska. Na základe požiadavky slovenských biskupov a po súhlase Svätej stolice ju prefekt Kongregácie pre biskupov kardinál Bernardinus Gantin erigoval 23. marca 1993. Dňa 10. októbra 2022 bol zvolený za predsedu KBS košický arcibiskup metropolita Mons. Bernard Bober. Sídlom KBS je Bratislava.

Vyňaté niektoré definície KBS podľa jej štatútu 
Tento štatút Konferencie biskupov Slovenska bol schválený Kongregáciou pre biskupov dňa 21. júna 2000 pod číslom 221/93. Na základe žiadosti Konferencie biskupov Slovenska zo dňa 27. apríla 2016 po schválení jej Plenárnym zasadaním 1. marca 2016, udelila Kongregácia pre biskupov dekrétom zo dňa 2. decembra 2016 recognitio ku novému zneniu štatútu Konferencie biskupov Slovenska.

čl. 1Konferencia biskupov Slovenska, zriadená Apoštolskou stolicou, je zhromaždenie biskupov Slovenskej republiky, ktorí spoločne plnia niektoré pastoračné úlohy pre veriacich svojho územia, aby sa čoraz viac vzmáhalo dobro, ktoré Cirkev poskytuje ľuďom najmä formami a spôsobmi apoštolátu, vhodne prispôsobenými okolnostiam času a miesta podľa normy práva (porov. kán. 447 a 449, § 1, CIC). 
čl. 2Konferencia biskupov Slovenska má na základe samého práva právnu subjektivitu (porovnaj kánon 449, § 2, CIC).
čl. 3 – § lDo Konferencie biskupov Slovenska patria všetci diecézni biskupi územia Slovenska a im podľa práva na roveň postavení, biskupi koadjútori a pomocní biskupi a ostatní titulárni biskupi, ktorí na tomto území alebo mimo neho plnia osobitnú úlohu zverenú im Apoštolskou stolicou alebo Konferenciou biskupov na spoločné dobro krajiny (porov. kán. 450, § l, CIC).
čl. 3 – § 2Členmi Konferencie biskupov Slovenska sú aj eparchiálni biskupi a im podľa práva na roveň postavení, biskupi koadjútori a pomocní biskupi východného obradu na Slovensku, ktorí nepatria do inej Konferencie biskupov.
čl. 3 – § 3Emeritní biskupi nie sú členmi Konferencie biskupov Slovenska.
čl. 4Konferenciu biskupov Slovenska tvoria: plenárne zasadanie, stála rada, generálny sekretariát, rada pre ekonomické záležitosti, ako aj komisie a rady ustanovené konferenciou na vymedzený cieľ.

Orgány KBS

Generálny sekretariát KBS

Predsedovia KBS

Stála rada KBS

Tlačová kancelária (TK KBS) 
Súčasťou sekretariátu KBS je Tlačová kancelária Konferencie biskupov Slovenska, ktorá slúži aj ako tlačové oddelenie KBS. Vydáva spravodajský servis zo života Cirkvi vo svete a na Slovensku, elektronický spravodajský bulletin Život Cirkvi a zabezpečuje kontakty medzi médiami a Katolíckou cirkvou na Slovensku ako aj monitoring dennej tlače.

Komisie KBS 

 Liturgická komisia: Mons. Stanislav Stolárik
 Hudobná subkomisia: Mons. Ján Kuboš
 Komisia pre klérus: Mons. Viliam Judák
 Subkomisia pre trvalý diakonát: Mons.Viliam Judák
 Subkomisia pre pastoráciu povolaní a semináre: Mons. Tomáš Galis
 Subkomisia pre trvalú formáciu: 
 Teologická komisia: Mons. Peter Rusnák
 Subkomisia pre náuku viery: Mons. Marián Chovanec
 Bioetická subkomisia: Mons. Peter Rusnák
 Environmentálna subkomisia: 
 Sociálna subkomisia: Mons. Peter Rusnák
 Komisia pre katechizáciu a školstvo: Mons. Bernard Bober
 Subkomisia pre školské vyučovanie náboženstva: Mons. Bernard Bober
 Subkomisia pre katechézu vo farnosti: Mons. Marek Forgáč 
 Subkomisia pre katolícke školy: Mons. Bernard Bober 
 Subkomisia pre katechizáciu veriacich maďarskej národnosti: Mons. Ján Orosch
 Subkomisia pre Katolícku univerzitu v Ružomberku: Mons. Bernard Bober
Komisia pre náboženské vzťahy so židmi: Mons. Ján Orosch
Komisia pre prípady sexuálneho zneužívania maloletých: Mons. Marek Forgáč

Rady KBS 

Rada pre spoločenské komunikačné prostriedky: Mons. Stanislav Zvolenský
Rada pre inštitúty zasväteného života a spoločnosti apoštolského života: Mons. Cyril Vasiľ SJ
Rada pre laické a apoštolské hnutia: Mons. Peter Rusnák
Rada pre rodinu: Mons. Cyril Vasiľ SJ
Rada pre mládež a univerzity: Mons. Tomáš Galis
Rada pre misie: Mons. Ján Orosch
Rada pre ekumenizmus: Mons. Ján Orosch
Ekonomicko-právna rada: Mons. Peter Beňo
Rada Iustitia et Pax: Mons. Peter Rusnák
Rada pre Rómov a menšiny: Mons. Bernard Bober
Rada pre Slovákov v zahraničí: Mons. Jozef Haľko
Rada pre vedu, vzdelanie a kultúru: Mons. František Rábek
Rada pre pastoráciu v zdravotníctve a Slovenskej katolíckej charity: Mons. Cyril Vasiľ SJ
Rada pre migrantov, utečencov / pútnikov: Mons. Jozef Haľko / Mons. Ján Orosch
Rada pre realizáciu zmlúv medzi Svätou stolicou a SR: Mons. Stanislav Zvolenský
Rada pre históriu: Mons. Viliam Judák
Cirkevný asistent služby pre charizmatické spoločenstvá Charis: Mons. Marek Forgáč
Ekonomická rada KBS:
 volený člen (na tri roky od 15.10.2019):  Dp. Mgr. D. Dzurovčin
 volený člen (na tri roky od 15.10.2019): Ing. M. Marcinčin

Členovia Konferencie biskupov Slovenska v súčasnosti

Členovia Konferencie biskupov Slovenska v minulosti

Biskupi a ordinári zo Slovenska alebo so slovenskými koreňmi pôsobiaci vo svete

Pozri aj 
 Ad limina apostolorum
Heraldický konzultor Konferencie biskupov Slovenska

Referencie

Externé stránky 
 Oficiálne stránky KBS
 Oficiálne stránky TK KBS
 Konferencia Biskupov Slovenska (K.B.S.), gcatholic.org

 
Slovenska
Katolícka cirkev na Slovensku